KOMISIJOS REGLAMENTAS (EB) Nr. 796/2006
2006 m. gegužės 29 d.
sustabdantis sviesto supirkimą 90 % intervencinės kainos ir skelbiantis supirkimą konkurso būdu iki 2006 m. rugpjūčio 31 d.
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ypač į jo 10 straipsnį,
kadangi:
(1)
Komisijos reglamentu (EB) Nr. 343/2006 (2) buvo leista nuo 2006 m. kovo 1 d. iki rugpjūčio 31 d. pradėti supirkti sviestą kai kuriose valstybėse narėse mokant 90 % intervencinės kainos.
(2)
Reglamento (EB) Nr. 1255/1999 6 straipsnio 1 dalies antroje pastraipoje nustatyta, kad jeigu nuo 2006 m. kovo 1 d. iki rugpjūčio 31 d. intervencijai pateiktas kiekis viršija 50 000 tonų, intervencinį sviesto pirkimą 90 % intervencinės kainos Komisija gali sustabdyti.
(3)
Kadangi 50 000 tonų riba yra pasiekta, sviesto supirkimas fiksuota kaina turi būti sustabdytas. Todėl Reglamentas (EB) Nr. 343/2006 turėtų būti panaikintas.
(4)
Siekiant toliau remti sviesto rinką ir remiantis Reglamento (EB) Nr. 1255/1999 6 straipsnio 1 dalies 3 pastraipa, turėtų būti leista supirkti sviestą nuolatinio konkurso tvarka tose valstybėse narėse, kur sviesto kaina rinkoje yra mažesnė už 92 % intervencinės kainos.
(5)
1999 m. gruodžio 16 d. Komisijos reglamente (EB) Nr. 2771/1999, nustatančiame išsamias Tarybos reglamento (EB) Nr. 1255/1999 taikymo taisykles dėl intervencijos sviesto ir grietinėlės rinkoje (3), yra nustatytos taisyklės, kurių reikia laikytis, kai Komisija nusprendžia, kad reikia pradėti supirkimą konkurso tvarka.
(6)
Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentu (EB) Nr. 343/2006 leistas sviesto supirkimas 90 % intervencine kaina Bendrijoje laikinai sustabdomas remiantis Reglamento (EB) Nr. 1255/1999 6 straipsnio 1 dalies antra pastraipa.
Reglamentas (EB) Nr. 343/2006 panaikinamas.
2 straipsnis
1. Sviesto supirkimas konkurso būdu, kaip numatyta Reglamento (EB) Nr. 1255/1999 6 straipsnio 1 dalies trečioje pastraipoje, pradedamas nuo 2006 m. gegužės 30 d. ir baigiamas 2006 m. rugpjūčio 31 d. šiose valstybėse narėse, laikantis Reglamento (EB) Nr. 2771/1999 3a skirsnio sąlygų:
-
Belgijoje,
-
Čekijos Respublikoje,
-
Vokietijoje,
-
Estijoje,
-
Ispanijoje,
-
Prancūzijoje,
-
Airijoje,
-
Italijoje,
-
Latvijoje,
-
Liuksemburge,
-
Nyderlanduose,
-
Lenkijoje,
-
Portugalijoje,
-
Suomijoje,
-
Švedijoje,
-
Jungtinėje Karalystėje.
2. 1 dalyje paskelbtą sąrašą Komisija gali pakeisti remdamasi dviejų paeiliui einančių savaičių rinkos kainomis, taikant Reglamento (EB) Nr. 1255/1999 6 straipsnio 1 dalies trečią ir ketvirtą pastraipas.
3 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. gegužės 29 d.